उद्योग मंत्री से जब एपल और इलेक्ट्रिक कार निर्माता टेस्ला के मुद्दे पर सवाल पूछा गया तो उन्होंने कहा कि भारत इन कंपनियों सहित सभी कंपनियों से निवेश का स्वागत करेगा। सुरेश प्रभु ने कहा कि हम उनसे औपचारिक प्रस्ताव की प्रतिक्षा कर रहे हैं और उसके बाद इस पर विचार किया जाएगा। आईफोन निर्माता एपल ने देश में विनिर्माण इकाई स्थापित करने के लिए कुछ रियायतों की मांग की है। प्रभु ने कहा कि हमें टेस्ला से प्रस्ताव प्राप्त होने पर बहुत खुशी होगी।